Da ungajefliegte Schniefkebock

aus der Sammlung Josef Lowitsch

## Text

Doa woaa remoal ere een Pauache, da wohnt baal hingerem Torfbruch am Höbbel möt dane drai Kossefi chte. Van dissem da Noaba had off a Schain een wackadeeges Storchenest. Dröm soagte se alla man bloß „Oadeboa“ ze dem. Nu weeßt vleicht wen öch meen? – Na korz on gutt: Onsa Pauache had öm Stall zwee Kragge on önn a Stow een stoatsches Waib. De Kragge woare een brauna Wallach on een Fox-Kobbel. Sain Waib woaa ooch jesuingd on muingta.

Asse nu eenes scheene Morjes aus a Hotz jekrabbelt woare on baim Friestöck huckte, doa soagt onsa Pauache ze sainem gudde Stöck: „Waib“ soagt a „sull öch nich hait dane Ploan römfl iege, wo de Brucke droff woare? Dös Sonnche schaint, de Loff t ös wie Said, on de Feard musse söch ooch moal de Koschels vatrete. Da Wingta ös nach langk.“

Na gutt, se woare söch eenich; on ze Möttach wull se eerern friehere Schmissa Schuckeflinze backe, das a nich vam Fleesch fällt. Da Pauache holt nu de Wallach on de Kobbel aussem Stall on spannt se fer de Zoch. Bös baal Seegasch zehn hadde se deeg was jeschafft. Mänchmoal hille se stöll, denn namm da Paua saine Schniefkebock aussa Fupp on ballat söch orntlich ne Käps off de Faust. Sain Noaslächa woaare all gaingz bedaggat vam Schniefke.

Nu woaa obba Wingd offj ekomme, dröm stellt a söch veere rnangk de Feard. Dane jefill das foats goaa nich: „Prrrr!“ soagt da Wallach on: „Prrrr!“ soagt de Kobbel, dass da Schnieke man so tritscht. Bloß ne poaa Kriemelches had a nach fer sain Noaslächa. „Ea Daichats-beest-kräte, ea schorbije – ea Ludasch, ea dewatsche“ ... da pucht on kramätat, böss a keen Loff t rnee hott. Denn knallt a mött da Paitsch, on se päste los, das es man so stöwat.

Baal woaasch obba wödda Zait, ne Schniefkepausche ze haale. Da Pauache grabbelt ön de Fupp ... Obba was woaa denn nu...? Hailjes dieache, keen Schniefkebock – doa nuscht, on doa nuscht. Da Daichat nach eens! Es wurd em gaingz oosch zemutt on schwummerich ön de Been. Dröm huckt a söch eascht rernoal ön de Fuha on fingk an ze sömmeliere...

Doa – off eenmoal dämmats em: Ungajefl iegt ös a ..., warrhaftich! Obba was nu? Es gabb bloß eens: Zröckfliege, alla wödda zröckfliege – denn muss a woll komme.„Eröm“ kommandiat a –„eröm mött aich!“ De Feardches hadde keen Lost; nich rieha an. Se schlackate mött ähre Dassels on stellte de Zägel vaquea. Es gabb obba keen Pardon. – On doa fl iegte se nu Fuha fer Fuha wödda röckwärts ... Doa! – Off eenmoal blänkat was öm Acka!

Joa – joa – joa, ös woaa da Schniefkebock. Kinga, was woaa de Freid groß! Da Pauache hoppst eröm wie dewatsch on dammlich, kloppt saine Gäulchches off de Röbbe on kisst se off es Maul ... Obba denn päst a ab noh Heem, das es man so fustat, dawöscht sain Waib am Herd baim Flinzebacke krengelt on wörbelt se önna Stow eröm, kisst se ..., on bälkt on sungk: Frei döch Muttache mutt mea, öch hoa main Bockche wöddajefunge!“

## Glossar

* blänkat – blinkt
* Brucke – Rüben
* Daichats-beest-kräte – Teufelsbiester
* Dassels – Köpfe
* Fox-Kobbel – Fuchsstute
* Fuha - Furche
* Fupp – Hosentasche
* Höbbel – Hügel
* Koschels – Beine
* Kragge – Gäule
* Oadeboa – Adebar
* Pauache – Bauer
* Ploan – Stück
* Schain – Scheune
* Schmissa – Verehrer
* Schniefkebock – Schnupftabaksdose
* Schnieke – Nasenschleim
* Schuckeflinze – Reibekuchen
* sömmeliere – grübeln
* stoatsches Waib – stattliche Frau
* tritscht – spritzt
* ungajefliegt – untergepflügt
* Zägel – Pferdeschwanz
* Zoch – Pflug
* zröckfliege – zurückpflügen